Per Gunnar Eeg-Tverbakk

Per Gunnar Eeg-Tverbakk (tidligere Per Gunnar Tverbakk) (født 15. juni 1964 i Bodø) er en norsk kunstner og kunstkurator. Han har utdannelse fra Vestlandets Kunstakademi i Bergen (VKA) og Hochschule für Bildende Künste i Hamburg.

Eeg-Tverbakk var i flere år aktiv som kunstner og deltok blant annet på Vestlandsutstillingen (1991), Statens Kunstutstilling, Høstutstillingen (1991) og UKS vårutstilling (1995). I 1995 etablerte han, sammen med Jone Kvie og Snorre Ytterstad, det kunstnerdrevne galleriet Otto Plonk i Bergens. . Fra og med 1995 har Eeg-Tverbakk først og fremst arbeidet som frilans kunstkurator.

Eeg-Tverbakk har vært leder av en rekke større kunstprosjekter og kunstinstitusjoner. I perioden 1995–1998 var Eeg-Tverbakk daglig leder av Galleri Otto Plonk i Bergen. Han var intendant i Kunstnernes Hus i perioden 2000–2001. Fra 2003 til og med 2005 var han prosjektleder og hovedkurator for Kunst i Nordland – Kunstneriske Forstyrrelser, et internasjonalt kunstprosjekt initiert av Nordland Fylkeskommune. Eeg-Tverbakk var med på å etablere Kunsthall Oslo i 2009 og var daglig leder og kurator i perioden 2009-2010.

Eeg-Tverbakk har kuratert fire biennaler og en lang rekke andre utstillinger.

Biennaler
 Per Gunnar Eeg-Tverbakk var sammen med Tor Inge Kveum kurator for den første internasjonale utgaven av Lofoten Kunstfestival i 1999, fra og med 2004 kalt Lofoten International Art Festival (LIAF).
 I 2001 kuraterte Per Gunnar Eeg-Tverbakk UKS-Biennalen med Kjersti Myrhagen, Tiril Schröder og Elin Sørensen.
 I 2004 kuraterte Per Gunnar Eeg-Tverbakk Momentum Nordisk biennale for samtidskunst i Moss sammen med Caroline Corbetta. 
 I 2014 ble Eeg-Tverbakk og Eva González-Sancho engasjert som kuratorer for OSLO PILOT, et toårig forprosjekt som skulle legge grunnlaget for en kommende biennale i offentlige rom i Oslo.  I 2017 ble det Eeg-Tverbakk sammen med Eva González-Sancho, engasjert som kuratorer for osloBIENNALEN FØRSTE UTGAVE 2019-24.

Priser
For arbeidet med Galleri Otto Plonk mottok han Bergen kommunes kulturpris i 1998.

Referanser 

Norske kunstnere
Norske kuratorer
Personer fra Bodø kommune